መንግስቱ ሃይለማርያም 'ሕንቕንቕ' ዝበለላ መዓልቲ ስሙ ዘይተገለጸ ኣባል 'ህጻናት ኣምባ'፡ ብሓዎምን ሓደ ዕባይ እቲ ማእከልን ብዘመቻቸውሉ ዕድል ንመንግስቱ ክረኽቦም ኪኢሉ። ሽዑ እቲ ማሕበር ነዚ ኣጋጣሚ ብምጥቃም ደብዳበ ጽሒፉ ክልእኸሎም ወሰነ። ኣብቲ ደብዳበ ከኣ መንግስቱ ዝተወለዱላ መዓልቲ ንኽሕብሩሎም ዝሓትት ሕቶ ኣቕረቡሎም። "ኮሚቴ እቲ ማሕበር ዝጸሓፎ ደብዳበ ፖለቲካዊ ትሕዝቶ የብሉን" ዝበለ ኣይተ ጆኒ፡ ካብ ውሉድ ናብ ኣቦ ዝጸሓፍ ዓይነት ትሕዝቶ ከም ዝነበሮ ሓቢሩ። ብዛዕባ ኩነታት ጥዕንኦም፣ ድሕነቶም፣ ደቆምን ብምሕታት፡ ቤተሰባዊ ሰላምታ ዘቕረቡሉን መዓልቲ ልደቶም ዝሓተተሉን ምንባሩ ኣብሪሁ። "መዓልቲ ልደቶም ዝሓተትናሉ ምኽንያት ንኽንዝክሮም ስለዝደለና ጥራሕ'ዩ" ኢሉ። ምስቲ ደብዳበ ዝተፈላለዩ ህያባት ልኢኾምሎም። መንግስቱ ብወገኖም፡ ኣብ ጽቡቕ ኩነታት ጥዕና ከም ዝርከቡ፣ ሓሙሽተ ደቂ ደቆም ክርእዩ ምኽኣሎምን ኩሉ ግዘ ንሃገሮም ከም ዝናፍቑን ብምግላጽ፡ ዝተወለዱላ መዓልትን ዓመተ ምህርተን ዝገልጽ ደብዳበ ጽሒፎምሎም። "ብኣቆጽጽራ ኢትዮጵያ 19 ግንቦት 1933 ዓ.ም ኣብ ኣዲስ ኣበባ ተወሊደ" ክብሉ ኣብቲ ደብዳበ ገሊጾም። ምንጪ ስእሊ, Amba Idir FB መግለጺ ስእሊ, ደብዳበ መንግስቱ ሃይለማርያም እቲ ማሕበር 'ቤት ጽሕፈት ኣለዎ'ዶ የብሉን?'
